Overdekket bro

En overdekket bro er en bro i tømmerkonstruksjon med tak og vegger som nærmest dekker broen helt. Hensikten er å beskytte de bærende konstruksjoner i treverket mot vær og vind. Udekkede broer har en levetid på 10 til 15 år på grunn av naturkreftenes påvirkning.

Broer kan være overdekket av andre grunner, beskytte fotgjengere eller hindre at hester blir skremt av vannet.

Historie og utvikling 

De første overdekkede broer av tømmer bestod av horisontale bjelker lagt over stokker som var drevet ned i elvebunnen under. Denne byggemetode innebar at broens lengde var begrenset til stokkenes lengde. Utviklingen førte til at det ble bygget et eller flere brokar i elven og deretter var det ingen begrensning på broens lengde. Brokarene var vanligvis stenblokker lagt på hverandre, eller oppmurte fundamenter.

Midt på 1800-tallet førte utviklingen til at smijern eller det billigere støpejernet ble tatt i bruk, unntatt i de områder som hadde overflod på tømmer.

Eksempler på overdekkede broer

Asia 
 I Kina kalles overdekkede broer lángqiáo (廊桥), eller «vind og regn-broer». Kina har over 900 broer, flere er mange hundre år gamle, så vel som det i Kina er et museum over disse broer.

Europa 
 Tyskland: Holzbrücke Bad Säckingen over Rhinen fra Bad Säckingen i Tyskland til Stein i Sveits. Den ble bygget første gang før 1272, ødelagt og gjenoppbygget flere ganger.
 Sveits har mange tømmerbroer:
 Broen over elven Muota, Brunnen
 Berner Brücke/Pont de Berne over Saane/Sarine, nær Fribourg
 Kapellbrücke

Nord-Amerika

Canada 
 Hartland Bridge i New Brunswick er verdens lengste overdekkede bro
 Det finnes 1 900 i Quebec,
 i New Brunswick 1 00;
 i Ontario 499
 i Quebec 98. 62 * i New Brunswick 98
 og i Ontario en, West Montrose Covered Bridge.

De forente Stater 
I henhold til Covered Bridges Today av Brenda Krekler har det vært så mange som 12 000 overdekkede broer i USA. I 1950 var antallet under 1 500.. En organisasjon, The National Society for the Preservation of Covered Bridges, ble opprettet i 1950, og Federal Highway Administration (FHWA) oppmuntrer til bevaring av disse broene og har utarbeidet en rettledning, Covered Bridge Manual.

Andre broer som er overdekket 

Begrepet brukes også om andre innlukkede broer, som for eksempel ombordstigningsbroer på flyplasser. En av de mer kjente overdekkede broene - dog ikke av tømmer - er den italienske Ponte dei Sospiri i Venezia, bedre kjent som Sukkenes bro.

Overdekkede broer i bøker og film 
Overdekkede broer er et emne i fiksjon.

I USA fikk de mye oppmerksomhet etter suksessromanen og filmen fra 1992 Broene i Madison County skrevet av Robert James Waller og filmatisert med Meryl Streep og Clint Eastwood. Det var broen The Roseman Covered Bridge fra 1883 i Iowa ble berømt både etter boken og filmen. Nok en overdekket bro fikk oppmerksomhet i novellen Never Bet the Devil Your Head av Edgar Allan Poe.

Gallery

Referanser

Eksterne lenker 
 Covered Bridge Security Manual, United States Forest Service
 Use of Laser Scanning Technology to Obtain As-Built Records of Historic Covered Bridges, United States Forest Service
 «Covered Spans of Yesteryear»
 National Society for the Preservation of Covered Bridges
 Covered Bridge Map
 «Les ponts couverts au Québec, héritage précieux»
 Liste over overdekkede broer i USA